Δήμος Χαιρώνειας

Ο Δήμος Χαιρώνειας ήταν δήμος του νομού Βοιωτίας που λειτούργησε την περίοδο 1994-2010. Συστάθηκε το 1994 όταν η μέχρι τότε κοινότητα Χαιρώνειας αναγνωρίστηκε σε δήμο. Με την εφαρμογή του προγράμματος Καποδίστριας, το 1999, διευρύνθηκε με την συνένωση στο δήμο, παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Με την εφαρμογή του προγράμματος Καλλικράτης καταργήθηκε και εντάχθηκε στον νέο δήμο Λεβαδέων. Εκτεινόταν σε ένα τμήμα του Παρνασσού και ένα τμήμα της κοιλάδας του Βοιωτικού Κηφισού. Ο δήμος είχε πληθυσμό 2.218 κατοίκους σύμφωνα με την απογραφή του 2001. Έδρα του δήμου ήταν η Χαιρώνεια.

Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:

  Δ.δ. Χαιρωνείας  -- η Χαιρώνεια [762]
  Δ.δ. Αγίου Βλασίου  -- ο Άγιος Βλάσιος [410]
  Δ.δ. Ακοντίου  -- το Ακόντιο [119]
  Δ.δ. Ανθοχωρίου  -- το Ανθοχώρι [207]
  Δ.δ. Βασιλικών  -- τα Βασιλικά [32]
  Δ.δ. Θουρίου  -- το Θούριο [127]
  Δ.δ. Προσηλίου  -- το Προσήλιο [89]
  Δ.δ. Προφήτου Ηλία  -- ο Προφήτης Ηλίας [112]

Δήμος Χαιρώνειας 1835-1912
Ο Δήμος Χαιρώνειας συστάθηκε για πρώτη φορά το 1835 και περιλάμβανε εκτός από τη Χαιρώνεια (τότε Κάπραινα) τους οικισμούς: Άγιος Βλάσιος, Μέρα, Μπράμαγα (Θούριο),  Καραμπούσα (Άγιοι Απόστολοι), Βελής (Προσήλιο) , Ρωμαϊκό και Αραποχώρι. Το 1840 ο δήμος διευρύνθηκε με την ένταξη σ'αυτόν του μέχρι τότε Δήμου Δαυλίδος. Παράλληλα αποσπάστηκαν από τον δήμο οι οικισμοί Ρωμαίικο, Αραποχώρι, Βελής και Μπράμαγα οι οποίοι εντάχθηκαν στον δήμο Λεβαδεών. Έδρα του δήμου Χαιρώνειας μετά το 1840 ορίστηκε η Δαύλεια, με εξαίρεση την περίοδο που διεξήχθη η απογραφή του 1861 οπού αναφέρεται ως έδρα του δήμου ο οικισμός Άγιος Βλάσιος.Εθνικό ίδρυμα ερευνών, Εξέλιξη πληθυσμού επαρχίας Λιβαδειάς Ο δήμος Χαρώνειας καταργήθηκε το 1912 και αντικαταστάθηκε από μικρότερες κοινότητες.

Κοινότητα Χαιρώνειας
Η Κοινότητα Χαιρώνειας συστάθηκε το 1912 αρχικά με την ονομασία κοινότητα Κάπραινας. Το 1916 μετονομάστηκε σε κοινότητα Χαιρώνειας καθώς μετονομάστηκε ο ομώνυμος οικισμός από Κάπραινα σε Χαιρώνεια. Εκτός από τον ομώνυμο οικισμό, περιλάμβανε επίσης τον οικισμό Άγιοι Απόστολοι ο οποίος καταργήθηκε το 1971.Διοικητικές μεταβολές ΟΤΑ, κοινότητα Χαιρώνειας Το 1994 η κοινότητα Χαιρώνειας αναγνωρίστηκε σε δήμο, ο οποίος με την εφαρμογή του προγράμματος Καποδίστριας, το 1999 διευρύνθηκε με την προσάρτηση γειτονικών κοινοτήτων.

 Κοινοτάρχες και δήμαρχοι 
Διάρκεια θητείαςΚάτοχος Σημειώσεις+Δήμος Χαιρωνείας (1835-1912)1835-1912Δήμαρχοι ΧαιρωνείαςΚοινότητα Χαιρώνειας (Κάπραινας ως το 1916) (1912-1994)1912-1949Πρόεδροι της Κοινότητας Χαιρώνειας1949-1951Διορισμένοι από το υπουργείο Εσωτερικών1951-1967Εκλεγμένοι πρόεδροι1967-1974Διορισμένοι από τη δικτατορία1974-1975Διορισμένος από την κυβέρνηση εθνικής ενότητας1975 - 13 Ιουλίου 1981Θωμάς Οικονόμου (19??-1981)Νικητής των εκλογών του 1975. Πρώτος αιρετός πρόεδρος μεταπολιτευτικά. Επανεκλεγείς το 1978 με ποσοστό 35,6%. Επί προεδρίας του θεσμοθετήθηκαν οι γιορτές "Πλουτάρχεια", οικοδομήθηκε το σχολείο και ο ναός του Οσίου Λουκά. Πέθανε εν ενεργεία από εγκεφαλικό επεισόδιο στο νοσοκομείο "Ευαγγελισμός" της Αθήνας."Πέθανε ο Θωμάς Οικονόμου ο Χαιρωνεύς", εφ. Αττικοβοιωτικός Κόσμος, φύλλο 29ης Ιουλίου 1981, σελ. 1, 3.1981-1982Υπηρεσιακός πρόεδρος, για το υπόλοιπο της θητείας του Οικονόμου.1983-1990Κωνσταντίνος Μπουραζάνης1991-1994Γεώργιος ΣάλταςΤελευταίος πρόεδρος της κοινότητας πριν την αναγνώρισή της σε δήμο.Δήμος Χαιρώνειας (1994-2010)1995-1998Γεώργιος ΣάλταςΠρώτος δήμαρχος.1999-2010Νικόλαος ΠαπαγγελήςΤελευταίος δήμαρχος ως την κατάργηση του δήμου.2011-σήμεραΟι δήμαρχοι του δήμου Λεβαδέων

Παραπομπές

Εξωτερικοί Σύνδεσμοι
Δήμος Χαιρώνειας

Χ